Росен Жељазков

Росен Димитров Жељазков (; р. 5 април 1968 година во Софија) — политичар од Бугарија и поранешен премиер на Бугарија.

 Биографија 
Роден е на 5 април 1968 година во Софија. Магистрирал правни науки на Софискиот универзитет. Во 1994 година, тој ја започнал својата кариера како правен советник во реонот Средец во Столична општина, Софија. Таму бил виш правен советник, секретар и заменик градоначалник. Од почетокот на 1995 година бил граѓански и трговски адвокат.

Меѓу 1998-1999 година, тој работел како заменик-градоначалник за „Закон и контрола“ на реонот Лозенец, Столична општина, Софија. Од 2003 до 2009 година бил секретар на Столичната општина, Софија. После продолжил да работи како главен секретар на Министерскиот совет на Бугарија од 2009 до 2013 година.

Во периодот меѓу 2014-2016 година бил министер за јавна администрација и е-влада. Од 30 септември 2016 година со одлука на Министерскиот совет бил назначен за претседател на Државната агенција за е-влада. На 20 септември 2018 година, тој бил избран од Народното собрание за министер за транспорт, информатичка технологија и комуникации.

Бил пратеник (ГЕРБ-СДС) во 45., 46., 47., 48. и 49. Народно собрание на Бугарија. На 19 април 2023 година, по договор меѓу ГЕРБ-СДС и ПП-ДБ, Росен Жељазков бил избран за претседател на парламентот со 136 гласа „за“.New Bulgarian Parliament Elects Its Leader - BULGARIAN NEWS AGENCY Во 2025 година служел како технички премиер на Бугарија за време на државната политичка криза.

 Наводи 

Категорија:Бугарски политичари
Категорија:Родени во 1968 година
Категорија:Премиери на Бугарија